text: Team Esbjerg på hjemmebane uden Grigel
  15 oktober 2015 kl. 07.35
  Team Esbjerg uden Lotte Grigel tager torsdag aften  i Blue Water Dokken mod Nykøbing Falster.
  Team Esbjerg-spillerne glæder sig til at komme i kamp igen  efter landskamppausen. Nykøbing Falster hører hjemme i det tætte midterfelt i dameligaen, som Team Esbjerg med en sejr kan lægge yderligere afstand til.
  - Nykøbing Falster har oprustet gevaldigt på næsten alle positioner, og fra at rode rundt i bunden af ligaen og ikke vinde mange kampe er det nu et hold, der kan genere mange af de klubber, der bejler til slutspillet. Flere af dem har allerede mistet mange point, hvilket øger deres egne chancer for at komme med, siger Team Esbjergs cheftræner, Lars Frederiksen.
  Aftenens modstander  hentet ligaprofilerne Kristina Kristiansen og Mette Gravholt samt suppleret med  brasilianske landsholdspillere.
  Team Esbjerg har været nede på at være fire markspillere fra truppen til træning, mens de øvrige har været optaget af landskampe. Strategen Estavana Polman blev dog hjemme for at få behandling for sin skulderskade, og hun meldes klar til kampen.
  Lotte Grigel er ikke med i aften,  da hun  holder fri denne uge, som følge uoverenstemmelserne mellem hende og klubben.
  Kampen spilles kl. 18.30 og vises på TV 2 Sport.
  